20/05/2014 | Administración LocalMunicipal
Culleredo
Urbanismo
Notificación a don José Naya Fariña

De conformidade co artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procedese á publicación da Resolución núm.607 de data 11.04.2014, pola que se incoa o oportuno procedemento para a declaración, no seu caso, do estado de ruína dunha edificación situada na avda. de Vilaboa, núm.51 (parroquia de Rutis), no Taboleiro de edictos deste Concello e no BOP ao obxecto de que sirva de notificación a Don Houssein Francesc Maria Morlas Moliterni. Resolución núm.607 de 11.04.2014: Tendo coñecemento do estado de deterioro no que se encontra a edificación situada na avda. de Vilaboa, núm.51 (parroquia de Rutis), con referencia catastral 0058169NH5905N0001SZ, e emitido informe polo xefe do servizo de Arquitectura e Urbanismo previa a correspondente inspección no que se pon de manifesto: Encontrase en solo urbano (ordenanza núm.4). A vivenda obxecto deste informe é unha construción de planta baixa duns 60 anos de antigüidade. Executada con muros de carga de cachotería ordinaria e con fachada revestida, os ocos reforzáronse cunha estrutura de marcos de madeira. Como pode observarse a través das ventás, a edificación carece de falso teito e dunha parte do faldón traseiro, encontrándose en condicións de non habitabilidade, si non é a base dunha rehabilitación que non poderá outorgarse por encontrarse fora de ordenación. A casa encontrase deshabitada. Encontrase destruída en parte, cos canles de recollida de auga obturados pola vexetación. De acordo co disposto na Lei 9/2002, do 30 de decembro, de ordenación urbanística e protección do medio rural de Galicia, artigo 201.2, dispón: “2. Declararase o estado ruinoso nos seguintes supostos: a) Cando o custo das obras necesarias exceda da metade do custo de reposición da edificación ou de nova construción con características similares, excluído o valor do solo.” A construción precisa a demolición completa da cuberta, do seu interior e nova construción, o que supera amplamente o 50 % do custe de reparación. Tamén se da a situación do artigo 201.2. b), que dispón: “b) Cando o edificio presente un esgotamento xeneralizado dos seus elementos estructurais fundamentais.” (cuberta, elemento estrutural do edificio). Tamén se da a situación do artigo 201.2. c), que dispón: c) Cando se requira a realización de obras que non puidesen ser autorizadas por encontrarse o edificio en situación de fóra de ordenación. (afectada polas aliñacións da N-550). Debe declararse a ruína do inmoble por encontrarse nas situacións previstas no artigo 201.2 (a, b e c), previa audiencia do propietario, e a conseguinte demolición da construción, limpeza e valado do solar. Figura como titular catastral da parcela: Don Houssein Francesc Maria Morlas Moliterni.” De conformidade co disposto no artigo 201 da Lei 9/2002, de 30 de decembro, de ordenación urbanística e protección do medio rural de Galicia e concordantes do Regulamento de disciplina urbanística de Galicia, e en uso das competencias delegadas por resolución da Alcaldía de data 22.06.2011, publicada no BOP núm.131 de 11.07.2011, Primeiro.- Incoar o oportuno procedemento para a declaración, no seu caso, do estado de ruína da edificación situada na avda. de Vilaboa, núm.51 (parroquia de Rutis), con referencia catastral 0058169NH5905N0001SZ. Segundo.- Dar audiencia ao propietario do inmoble por un prazo de 15 días hábiles a contar desde o seguinte a aquel en que reciba a notificación da presente resolución a fin de que poida consultar o expediente e formular as alegacións que considere convenientes en defensa dos seus dereitos e intereses. A presente resolución polo seu carácter de acto de trámite non é susceptible de recurso algún.” Culleredo, 9 de maio de 2014 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, BOP núm.131 de 11.07.2011)